CELEX: 62011CJ0297
Language: et
Date: 2012-04-19
Title: Euroopa Kohtu otsus (kuues koda), 19.4.2012.#Euroopa Komisjon versus Kreeka Vabariik.#Liikmesriigi kohustuste rikkumine – Direktiiv 2000/60/EÜ – Liidu veepoliitika – Vesikonna majandamiskava – Avaldamine – Avalikkuse teavitamine ja konsulteerimine – Komisjonile aru andmata jätmine.#Kohtuasi C-297/11.

Euroopa Kohtu (kuues koda) 19. aprilli 2012. aasta otsus – komisjon vs. Kreeka
      (kohtuasi C‑297/11)
      Liikmesriigi kohustuste rikkumine – Direktiiv 2000/60/EÜ – Liidu veepoliitika – Vesikonna majandamiskava – Avaldamine – Avalikkuse teavitamine ja konsulteerimine – Komisjonile aru andmata jätmine
      1.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord
            põhjendatud arvamuses määratud tähtaja lõpul (ELTL artikkel 258; Euroopa Parlamendi ja nõukogu direktiiv 2000/60, artikli 13
            lõiked 1–3 ja 6, artikli 14 lõike 1 punkt c ja artikli 15 lõige 1) (vt punkt 13)
      2.                     Liikmesriigid – Kohustused – Direktiivide täitmine – Kohustuste rikkumine – Siseriiklikul õigusel põhinev õigustus – Lubamatus
            (ELTL artikkel 258) (vt punktid 14, 17)
      Ese
      
         
               Liikmesriigi kohustuste rikkumine – Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega
                  kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275), artikli 13 lõigete 1,
                  2 ja 6, artikli 14 lõike 1 punkti c ja artikli 15 lõike 1 rikkumine – Vesikonna majandamiskavad – Avaldamine – Avalikkuse
                  teavitamine ja konsulteerimine – Vesikonna majandamiskava koopia komisjonile saatmata jätmine.
               
            Resolutsioon
      
         
                  1.
               
               
                  
               
               
                  	Kuna Kreeka Vabariik ei ole 22. detsembriks 2009 koostanud vesikonna majandamiskavasid (ei täielikult oma territooriumile
                     jäävate valglapiirkondade ega rahvusvaheliste valglapiirkondade kohta) ega ole Euroopa Komisjonile saatnud nende koopiat 22. märtsiks
                     2010, on Kreeka Vabariik rikkunud kohustusi, mis tulenevad Euroopa Parlamendi ja nõukogu 23. oktoobri 2000. aasta direktiivi 2000/60/EÜ,
                     millega kehtestatakse ühenduse veepoliitika alane tegevusraamistik, artikli 13 lõigetest 1–3 ja 6 ning artikli 15 lõikest 1,
                     ning lisaks, kuna Kreeka Vabariik ei ole vähemalt 22. detsembriks 2008 algatanud vesikonna majandamiskavade kohta avalikkusega
                     teavitamise ja konsulteerimise menetlust, siis on Kreeka Vabariik rikkunud sama direktiivi artikli 14 lõike 1 punktist c tulenevaid
                     kohustusi.
                  
               
            
         
                  2.
               
               
                  
               
               
                  	Mõista kohtukulud välja Kreeka Vabariigilt.